Jan Mark

Jan Mark (født Janet Marjorie Brisland 22. juni 1943 i Welwyn Garden City, død 16. januar 2006 i Oxford) var en britisk barnebokforfatter, best kjent for Sommeren med flyene (Thunder and Lightnings, 1976) og Handles (1983). Hun mottok Carnegie Medal for begge disse bøkene.carnegiegreenaway.org.uk Thunder and Lightnings carnegiegreenaway.org.uk Handles 

 Liv 
Hun vokste opp i Kent, utdannet seg ved Canterbury College of Art og arbeidet som lærer 1965–1971, før hun fra 1974 var forfatter på fulltid. Hun giftet seg i 1969 med Neil Mark. Paret flyttet til Norfolk, og fikk to barn for de ble skilt. De siste årene bodde hun i Oxford.

15 år gammel kom hun på andreplass i en skrivekonkurranse i avisen Daily Mirror.independent.co.uk Obituary av Nicholas Tucker, 18.1.2006theguardian.com Obituary av David Fickling, Philip Pullman og Jon Appleton , 24.1.2006 Hun var Writer in Residence ved Oxford Brookes University 1982–1984. Hun var litteraturkritiker i The Guardian og i The Times Educational.

 Bøker  
Debutboken Thunder and Lightnings fra 1976 handler om to gutters opplevelse av å bo nær en jagerflybase og om et begynnende vennskap. Boka er inspirert av Marks eget bosted nær RAF-basen Coltishall. Den andre prisvinnende boka (Handles, 1983) er et lavmælt, optimistisk nærbilde av en ung jente som mistrives etter omplassering til landsbygda, men blomstrer opp i møte med et uavhengighetssøkende motorsykkelmiljø.

Hun beskrives som «one of the supreme stylists of modern children's literature» og som en forfatter med blikk for barns hverdagsliv og relasjoner.Peter Hunt. An Introduction to Children’s Literature. Oxford University Press, 1994. ISBN 0-19-289243-6

Science fictiontrilogien The Ennead (1978), Divide and Rule (1979) og Aquarius (1982) handler om et kontrollerende og manipulerende framtidssamfunn, og har blitt beskrevet som «metafysiske thrillere»Tony Watkins og Zena Sutherland. «Contemporary Children’s Literature (1970–present)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3.

På norsk finnes debutboka Sommeren med flyene og lettlestboka Snø-labyrinten.

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Canterbury
Kategori:Personer fra Welwyn Garden City
Kategori:Fødsler i 1943
Kategori:Dødsfall i 2006